03/07/2019 | Administración LocalMunicipal
A Coruña
Secretaría Xeral
Información pública

I. DELEGACIÓNS COMÚNS AOS ÓRGANOS DIRECTIVOS da estrutura municipal executiva: a) A contratación de obras, servizos e subministracións que sexan estritamente necesarias para o funcionamento dos departamentos ao seu cargo cuxa contía non exceda de doce mil euros (12.000,00 €), IVE excluído en gastos de investimento e de trinta mil euros (30.000,00 €), IVE excluído, en gastos correntes. Esta facultade levará aparellada todos aqueles actos e trámites que a normativa de contratos do sector público atribúe ao órgano de contratación como (a presente relación non ten carácter limitativo): aprobar o expediente de contratación, clasificar as ofertas de acordo coa proposta da mesa de contratación cando participe, adxudicar os contratos, autorizar e dispor os gastos correspondentes, reaxustar as anualidades no caso dos contratos plurianuais, actas de recepción, devolucións de fianzas cando os informes sexan favorables, resolución de recursos que non dean lugar a indemnización, interpretación dos contratos, rectificación de erros e mesmo resolución dos contratos salvo que poidan dar lugar a unha indemnización. b) Autorizar os permisos de resolución non centralizada, correspondentes ao persoal dos servizos que deles dependen. A potestade sancionadora que corresponde á Xunta de Goberno Local para incoar e resolver os expedientes sancionadores por infraccións administrativas graves tipificadas nas letras b), d), g), h), j, k), e n) do artigo 33 da Lei 10/2017, do 27 de decembro, de espectáculos públicos e actividades recreativas de Galicia. a) A tramitación e resolución dos procedementos das seguintes licenzas: a. Licenzas urbanísticas para as obras e os usos que se realicen con carácter provisional. b. Licenzas urbanísticas para movementos de terras, tales como desmontes, explanacións, escavacións ou terrapléns. As obras de instalacións e servizos, e as relacionadas coa urbanización, cando estas non estean incluídas nun proxecto de urbanización definitivamente aprobado, ou de edificación que dispoña de licenza outorgada. c. Licenzas para o control do exercicio de actividades económicas, profesionais, industriais ou comerciais, agás aquelas que deban tramitarse xunto aos procedementos para concesión de licenza de obras, cando a súa resolución lle corresponda a outro órgano. d. Licenzas para instalación e construcións de carácter temporal destinadas a espectáculos e actividades recreativas. e. Licenzas de obras e instalacións de carácter menor. f. Licenzas de primeira utilización ou ocupación dos edificios e funcionamento de instalacións en xeral. g. Licenzas de colocación de carteis e paneis de publicidade visibles desde a vía pública, que non estean en locais pechados. h. Licenzas de cerramento e valado de terreos. i. A autorización dos proxectos técnicos de execución que desenvolvan o proxecto técnico básico que obtivera licenza de obras ou instalación. A presente delegación inclúe todos os actos administrativos de trámite e resolución dos expedientes administrativos relativos ás mesmas, incluídos os actos de comprobación ou inspección de comunicacións previas e declaracións responsables, así como a aceptación de renuncias, tramitación de expedientes de caducidade, declaración de desistencias, devolución de avais, aceptación de cesións obrigatorias, etc., mesmo os que se refiran á inspección e control das mesmas. b) A potestade sancionadora que corresponde á Xunta de Goberno Local para o control do exercicio de actividades económicas, profesionais, industriais ou comerciais ou dos establecementos afectos as mesmas, regulada nos artigos 28 e 57 da Lei 9/2013, de 19 do decembro, do emprendemento e competitividade económica de Galicia, agás as resolucións que correspondan a expedientes sancionadores por faltas cualificadas como moi graves, así como incoar e resolver os expedientes sancionadores por infraccións administrativas moi graves tipificadas no artigo 32, as infraccións graves tipificadas nas letras a), e), f), i), l), m) e n) do artigo 33, e as infraccións leves tipificadas no artigo 34 da Lei 10/2017, do 27 de decembro, de espectáculos públicos e actividades recreativas de Galicia, reservándose a Xunta de Goberno Local a competencia para resolver os expedientes sancionadores por infraccións moi graves. c) A relativa á prevención, vixilancia e redución, incluída a potestade sancionadora en materia de contaminación acústica por emisións orixinadas en establecementos destinados a actividades económicas, empresariais, industriais e comerciais, regulada na Lei 37/2003, do 17 de novembro, do Ruído, no Decreto 106/2015, do 9 de xullo, sobre contaminación acústica de Galicia e no capítulo IV do Título IV do documento refundido da Ordenanza contra a contaminación acústica da Coruña, agás as resolucións que correspondan a expedientes sancionadores por faltas cualificadas como moi graves ou correspondan á Área de Medio Ambiente. A resolución dos procedementos para o outorgamento, aceptación de renuncia, declaración de desistencia ou caducidade das licenzas de acometida á rede de saneamento e outras redes municipais, e apertura de trincheiras ou gabias. Esta atribución incluirá a devolución das garantías que puideran terse esixido para garantir a reposición dos bens municipais. a) Os expedientes de devolución de ingresos e todos aqueles aos que lles sexa de aplicación a normativa da Lei Xeral Tributaria e normas de desenvolvemento da mesma ou, supletoriamente, o Real Decreto 191/2016, de 6 de maio, polo que se regula a devolución de ingresos indebidos non tributarios nin aduaneiros da Facenda Pública estatal, agás cando a devolución derive da resolución de recursos que correspondan a outros órganos, nos que o dereito de devolución será recoñecido na mesma. b) A tramitación dos expedientes de concesión de beneficios fiscais, coa mesma excepción da letra anterior. Nos supostos en que a devolución de ingresos ou a concesión de beneficios fiscais deriven da resolución dun recurso cuxa competencia está atribuída á concellería, corresponderá a esta o recoñecemento do dereito de devolución ou do beneficio fiscal. c) O acordo de incoación de expedientes de fiscalización limitada en materia de inspección tributaria. A resolución dos procedementos para concesión, desistimento ou declaración de caducidade das licenzas e autorizacións que sexa competencia do Servizo de Medio Ambiente, particularmente o permiso de vertido, a licenza de cans potencialmente perigosos e a autorización de reparto de publicidade domiciliaria na vía pública. III. Publicar o presente acordo no Boletín Oficial da Provincia e dar conta ao Pleno. IV. Quedan revogadas as delegacións conferidas en acordos anteriores. O Concelleiro-secretario. Quima Garranchan Boutin. Asdo.” A Coruña, 1 de xullo de 2019. A ALCALDESA P. D. D. Juan Manuel Díaz Villoslada.